करण जौहर का पॉपुलर शो 'कॉफी विद करण' जल्द ही शुरू होने वाला है। इस शो के पहले गेस्ट के बारे में करण ने हाल ही में खुलासा किया है। जी हां, इस शो के पहले गेस्ट दीपिका पादुकोण और आलिया भट्ट हैं। इस शो से जुड़ी जितनी तस्वीरें सामने आई हैं उन्हें देखकर ये तो साफ है कि इन तीनों की तस्वीरें देखकर तो यही आभास हो रहा है कि इन्होंने जमकर मस्ती की है। वैसे आलिया और दीपिका में खास बात ये है कि दीपिका और रणबीर पहले रिलेशनशिप में थे और फिर दोनों का ब्रेकअप हो गया था। हाल ही में रणबीर का नाम आलिया के साथ जोड़ा जा रहा है। इतना ही नहीं आपको ये भी बता दें कि दोनों को कई मौकों पर साथ देखा गया है फिर चाहे वो पार्टी हो या फिर इवेंट।